**Dyddiad cyhoeddi:** 13 Rhagfyr 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*Fel y gwelwch o’r atodedig, roedd gen i docynnau dilys ar gyfer y daith nad oeddem yn gallu eu defnyddio oherwydd diffyg signal symudol yn yr orsaf. Mae hyn yn codi’r cwestiwn ynghylch gwerth system e-docyn pan fydd yr e-docynnau’n gwbl ddiwerth!  A gaf ofyn faint o arian cyhoeddus a wariwyd ar uwchraddio Gorsaf Casnewydd ac ar gyflwyno’r system e-docynnau hon a pham nad ystyriwyd ei bod yn angenrheidiol i sicrhau y byddai signal symudol dibynadwy ar gael hefyd?*

*O gofio bod y bu’n rhaid i mi brynu ail set o docynnau ar gyfer y daith, ac o ganlyniad wedi colli ein trên i Gaerdydd a chyrraedd yn hwyr ar gyfer ein hapwyntiad, oni fyddech chi’n cytuno bod y gwasanaeth a gefais yn is o lawer na’r safon foddhaol?*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Nid oes gennym yr wybodaeth roeddech chi wedi gofyn amdani o ran costau uwchraddio Gorsaf Casnewydd. Cafodd y prosiect hwn ei gynnal gan Network Rail a’i gwblhau yn 2010, sawl blwyddyn cyn bodolaeth Trafnidiaeth Cymru. Fodd bynnag, mae nifer o erthyglau ar-lein ynghylch uwchraddio Casnewydd, gan gynnwys yr un yn y ddolen isod. Mae’r erthygl hon yn awgrymu bod cost y prosiect oddeutu £20m. Rydym yn awgrymu eich bod yn cysylltu â Network Rail i gael yr union ffigur ([Freedom of information (FOI) - Network Rail](https://www.networkrail.co.uk/who-we-are/transparency-and-ethics/freedom-of-information-foi/))

<https://www.railway-technology.com/projects/newportstationupgrad/>

O ran e-Docynnau, does dim angen signal Wi-Fi. Caiff y rhain eu hanfon mewn neges e-bost at y cwsmer a gallant fod ar agor fel PDF neu gellir eu cadw yn y waled ffôn symudol. Mae cyflawni cod bar symudol yn safon genedlaethol felly nid yw’n unigryw i TrC. Mae manylion am docynnau cod bar symudol ar gael ar wefan National Rail: [https://www.nationalrail.co.uk/times\_fares/ticket\_types/218425.aspx](https://eur03.safelinks.protection.outlook.com/?url=https://www.nationalrail.co.uk/times_fares/ticket_types/218425.aspx&data=05|01|freedomofinformation%40tfw.wales|e81b89ba18f64318bb7408dad764f20e|87dcd024301948269956ba76b2a04ff4|0|0|638059125813035029|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=e50sgNOXbXUma/qEMFk30pufjbcc+yA2SA0isHMKBiQ=&reserved=0)



Dylai Wi-Fi yng Nghasnewydd fod ar gael [https://tfw.wales/ways-to-travel/rail/travel-information/free-wifi](https://eur03.safelinks.protection.outlook.com/?url=https://tfw.wales/ways-to-travel/rail/travel-information/free-wifi&data=05|01|freedomofinformation%40tfw.wales|e81b89ba18f64318bb7408dad764f20e|87dcd024301948269956ba76b2a04ff4|0|0|638059125813191244|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=DVH8b1NIGF4MsHMKk4pn96G+bOGRAxj93DFxVPPZ24Y=&reserved=0)

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".